Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 6471

(2) Az érintett állam kérésére a Bizottság, sürgősségi eljárásban, meghatározza az általa szükségesnek ítélt védintézkedéseket, pontosan megjelölve azok alkalmazásának feltételeit és szabályait. Súlyos gazdasági nehézségek esetén és az érintett tagállam kifejezett kérelmére a Bizottság a megfelelő indokolással ellátott kérelem kézhezvételétől számított öt munkanapon belül köteles eljárni. Az így elrendelt intézkedések azonnal alkalmazhatóak. A mezőgazdasági és halászati ágazatban – a II. és III. cím 3. fejezete rendelkezéseinek sérelme nélkül –, ha a jelenlegi Közösség és az egyik vagy másik új tagállam közötti vagy az új tagállamok közötti kereskedelem azzal fenyeget, hogy valamely tagállam piacán komoly zavart okoz, a Bizottság az érintett tagállamnak a tagállam által szükségesnek tartott védintézkedések alkalmazására irányuló kérelmére a kérelem kézhezvételétől számított 24 órán belül köteles eljárni. Az így elrendelt intézkedéseket azonnal alkalmazhatóak; ezeknek az intézkedéseknek figyelembe kell venniük valamennyi érintett fél érdekeit és különösen a szállítási problémákat.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes